|  |  |
| --- | --- |
|   | Vahingonkorvaukset 17 § / 2021 |

Vahingonkorvaushakemus / auton tuulilasin vaurioituminen

Selostus ja perustelu Hakija on vaatinut, että kaupunki korvaisi hänen ajoneuvolleen aiheutuneen vahingon hakemuksesta tarkemmin ilmenevällä tavalla.

Saadut selvitykset Mestar Kuopio Oy ja kaupunkiympäristön palvelualueen valvoja ovat antaneet lausunnot.

Sovellettavat säännökset

 Vahingonkorvauslain 2 luvun 1 §:n mukaan joka tahallisesti tai tuottamuksesta aiheuttaa toiselle vahingon, on velvollinen korvaamaan sen, jollei siitä, mitä tässä laissa säädetään, muuta johdu.

Vahingonkorvauslain 5 luvun 5 §:n mukaan esinevahinkona on korvattava esineen korjauskustannukset ja vahingosta aiheutuneet muut kulut sekä arvonalennus taikka tuhoutuneen tai hukatun esineen arvo ja lisäksi tulojen tai elatuksen vähentyminen.

Arviointia ja johtopäätökset

 Korvausvelvollisuuden syntymisen yhtenä edellytyksenä on, että on olemassa korvausvelvollisuuden peruste. Lisäksi edellytetään, että aiheutunut vahinko on syy-yhteydessä korvausvastuuseen johtavaan tekoon, toimintaan tai laiminlyöntiin, jota korvaussäännösten soveltamisessa edellytetään. Välttämätön syy tarkoittaa seikkaa, jota ilman seurausta ei olisi syntynyt.

Asiassa on riidatonta se, että hakijan ajoneuvolle on aiheutunut hakemuksesta tarkemmin ilmenevä vahinko.

Asiassa on riidanalaista se, onko ko. vahinkotapahtuma syy-yhteydessä kaupungin toimintaan ja onko kaupunki muutoin vahingonkorvauslain mukaisessa vastuussa ko. vahinkotapahtumasta vai ei.

Vahingonkorvauslain mukaan vahingon kärsineellä on näyttötaakka siitä, että hän pystyy näyttämään vahingon aiheutumisen olevan syy-yhteydessä toisen aiheuttamaan tekoon tai laiminlyöntiin.

Hakija ei ole tarkempaa selvitystä siitä, milloin ja miten hakemuksessa kerrottu auton vaurioituminen on tapahtunut. Hakija on ainoastaan arvioinut, että se olisi vaurioitunut kaupungin katualueella olevan työmaan toimintaan liittyen, mutta tästä ei ole esitetty mitään luotettavaa näyttöä.

Lausunnoissa on kiistetty vahingonkorvaushakemus sekä perusteeltaan että määrältään. Lausunnoissa on katsottu, että yli 25 metrin päässä olevalta työmaalta ei ole voinut lentää kiviä siten, että hakijan auto olisi vaurioitunut. Edelleen vahingon tapahtumapäivänä ei ole tehty töitä, joten vahinko ei ole voinut tähänkään perustuen aiheutua katualueella olevan urakoitsijan toimesta. Lausuntojen mukaan on mahdollista, että hakijan auton tuulilasiin on voinut aiemmin kohdistua kivenisku, joka on myöhemmin laajentunut ja aiheuttanut tuulilasin vaurioitumisen.

Asiassa on jäänyt näyttämättä, että hakemuksessa kerrottu vahinko olisi syy-yhteydessä yksin kaupungin vastuulla olevaan tekoon tai laiminlyöntiin tai että kaupunki olisi muutoin vahingonkorvauslain mukaisessa vastuussa ko. vahinkotapahtumasta.

Edellä lausuttuun perustuen tehty korvausvaatimus tulee hylätä perusteettomana.

*Sovellettavat säännökset*

Perusteluissa mainitut

Päätös Kaupunki hylkää hakijan vahingonkorvaushakemuksen.

Toimivallan peruste Kaupunkiympäristön palvelualueen toimintasääntö 7 §

|  |  |
| --- | --- |
| Mika Mäkäräinen |   |
| lakimies |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Liitteet Oikaisuvaatimusohje

Tiedoksianto Päätös on lähetetty hakijalle sähköpostitse tiedoksi 21.9.2021.

Tiedoksi

|  |
| --- |
| Kaupunginhallitus  |
| Kaupunkirakennelautakunta  |
| Liikenneväylien kunnossapito KYP Kunnossapitopäällikkö |

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 21.9.-12.10.2021

**Liite A kuntalain mukainen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.